На основу члана 32 став 1 тачка 20 Закона о локалној самоуправи („Службени гласник РС”, бр. 129/07, 83/14 – др. закон, 101/16 – др. закон и 47/18), члана 29 став 1 тачка 6, члана 80 став 1 и 2, и члана Закона о смањењу ризика од катастрофа и управљању ванредним ситуацијама („Службени гласник РС”, број 87/18), члана 3 став 1 Уредбе о јединицама цивилне заштите, намени, задацима, мобилизацији и начину употребе („Сл. Гласник РС“, број 84/2020), Одлуке Министра унутрашњих послова о личној и материјалној формацији јединица цивилне заштите које образује јединица локалне самоуправе И број 01-4682/21 од 05. 05. 2021. године, члана 15 Одлуке о организацији и функционисању цивилне заштите на територији општине Гаџин Хан број 06/82/18/22-II од 31.01.2022. године и члана 70 Статута општине Гаџин Хан ("Службени лист града Ниша», бр. 10/19, 101/19), Општинско веће на седници одржаној дана 06.06.2022. године, доноси

**ОДЛУКУ**

**О ОБРАЗОВАЊУ ЈЕДИНИЦЕ ЦИВИЛНЕ ЗАШТИТЕ ОПШТЕ НАМЕНЕ**

Члан 1

За територију општине Гаџин Хан образује се јединица цивилне заштите опште намене, и то:

**Једно одељење са личном и материјалном формацијом прописаном Одлуком Министра унутрашњих послова о личној и материјалној формацији јединица цивилне заштите које образује јединица локалне самоуправе И број 01-4682/21 од 05. 05. 2021.**

Члан 2

Јединице цивилне заштите опште намене, намењене су за учествовање у гашењу пожара на отвореном, за изградњу и ојачавање заштитних насипа и црпљење воде, за рашчишћавање из рушевина, за предузимање активности при евакуацији, збрињавању и заштити живота и здравља угрожених људи, животиња, материјалних и културних добара и животне средине, као иза предузимање превентивних мера од настанка опасности.

Члан 3

Попуну јединице цивилне заштите опште намене и опремање потребним материјално-техничким средствима и опремом извршити у складу са Одлуком о личној и материјалној формацији јединица цивилне заштите које образују јединице локалне самоуправе као и роковима датим у истој и Законом о војној, радној и материјалној обавези („Сл. Гласник РС“, број 88/2009, 95/2010и 36/2018) и то:

- предлог плана попуне за јединицу цивилне заштите опште намене Министарству одбране доставити најкасније за шест месеци од дана ступања на снагу Одлуке Министра одбране о личној и материјалној формацији јединица цивилне заштите које образује јединица локалне самоуправе И број 01-4682/21 од 05. 05. 2021.године.

Члан 4

**Мобилизацијско место јединице цивилне заштите опште намене општине Гаџин Хан је насељено место Гаџин Хан, а мобилизацијско збориште двориште објекта општине Гаџин Хан – улица Милоша Обилића 44. Резервно мобилизацијско збориште је игралиште ФК,,Заплањац,, Г.Хан – улица Милоша Обилића бб .**

Члан 5

**Време трајања мобилизације јединице цивилне заштите опште намене је 24 часова.**

Члан 6

Задужује се Општинска управа – Одељење за привреду и финансије да изврши потребне активности на изради потребних докумената у складу са чланом 5 Одлуке Министра одбране о личној и материјалној формацији јединица цивилне заштите које образује јединица локалне самоуправе И број 01-4682/21 од 05. 05. 2021. године.

Члан 7

За финансирање активности на попуни и опремању јединице цивилне заштите опште намене планирати средства у буџету општине Гаџин Хан 2022. годину.

Члан 8

Ова Одлука ступа на снагу даном доношења.

**ОПШТИНСКО ВЕЋЕ ОПШТИНЕ ГАЏИН ХАН**

Председник

Милисав Филиповић

Број:06-82-282/22-III

У Г.Хану06.06.2022.године